પાકિસ્તાને કટ્ટરવાદ અને આતંકવાદને સંપૂર્ણપણે નકારી દીધા છે તેમ જણાવતાં બાજવાએ કહ્યું હતું કે ‘હું અહીંથી ફરી જણાવવા માગું છું કે રાષ્ટ્ર અને તેના સશસ્ત્ર દળો સંપૂર્ણપણે એક છે અને આતંકવાદને દૂર કરવાના મુખ્ય હેતુ તરફ એકદમ કેન્દ્રિત છે.' તેમણે ઉમેર્યું હતું કે પાકિસ્તાને આતંકવાદ અને કટ્ટરવાદના દૂષણને સાફ કરવા માટે ઘણું કર્યું છે. અમે કોઇના દબાણ હેઠળ આ કરતા નથી. પરંતુ પાકિસ્તાનને સલામત, સમૃદ્ધ અને પ્રગતિસભર દેશ બનાવવા માટે આ કરવા પ્રતિબદ્ધ છીએ. તેના આ પ્રયાસોથી હવે પરિણામો મળતા થયા છે.